DE CORNEILLE DE SCHEPPER. 221 



Davantaige ad ce que requérez que sy Jehan se gouverne mal , nous le 

 voulons signifier à l'Empereur et vostre seigneur, nous avons desjà adverly 

 Sa Grandeur de tout des violences, et hostilitez que ledict Jehan at exer- 

 céez et perpélréez contre nous et les nostres en plusieurs sortes, et jusques à 

 présent. A quoy aussy nous eussions peu bien et commodieusement obvier 

 et remédier, mais affin qu'il ne semble que luy voulons administrer matière 

 ou commencement à quelque violence, ensemble pour le respect et amour 

 de l'Empereur et vostre seigneur, auquel en ce et touttes aultres choses, 

 avons tousiours comme à père porté honneur, nous avons selon nostre 

 pouvoir souffert les choses que dessus, n'ayanlz encoires pour le présent 

 aultre chose en volonté que d'abstenir de semblables violences : parquoy 

 nous vous admonestons grandement que, comme nostre très-chier frère, 

 vueillez, selon vostre crédict et authorité vers Sa Grandeur, tant faire et 

 impétrer dudict Empereur vostre seigneur, qu'il se monstre tel à l'endroict 

 dudict Jehan , que pour nostre bien il soit corrigé , ou que nous soit permis 

 de le chasloyer pour ses mesfaicts selon que pouvons et debvons. 



Nous avons esté pareillement très-joyeux de ce que nous avez rescrit, 

 que l'Empereur vostre seigneur et vous, ne croyez ny avez creu aux rap- 

 ports qu'on vous avoit faiclz de nous; priantz que tous deux vueillez pour 

 l'advenir et en touttes choses faire le semblable, car, selon qu'avons dict, 

 vous ne trouverez l'affaire se porter aultrement que premièrement vous 

 avons rescrit, comme aussy nous ne doublons que d'aultre part pourra, à 

 Sa Grandeur et à vous, avoir esté déclaré, mesmes que n'avons aultre déter- 

 mination ni volonté que de nous gouverner conformément aux paix et 

 trefves faictes avec Sa Grandeur, comme aussy du commencement nous 

 estions plus enclins à la paix qu'à la guerre, et sommes encoires pour le 

 présent; et qu'ainsy soit nous sommes mainctenant avecq ledict Jehan 

 Scepusien traictaniz de quelque amiable appoinctement, affin que parceste 

 voye se face par aventure quelque chose meilleure que par la guerre ; le tout 

 pour le bien et prouffict des habitans et vasseaux de la Hongrie, et suivant 

 ce que mesme Sa Grandeur avoit rescrit; et sy quelque chose de bon 

 procède de ce traicté, nous le rescrirrons incontinent à Sa Grandeur et à 

 vous , espérantz que ledict appoinctement luy sera d'aultant plus aggrcable 



